דרגון בול סופר

עלילה

ארבע שנים עברו מאז תבוסתו של קיד בו הרשע ושלום חזר לכדור הארץ כאשר גוקו וחבריו חיים בשלווה. עם זאת, מופיע כעת איום חדש על הפלנטה בצורתו של בירוס, אל ההרס (Lord Beerus - 破壊神ビルス, הַאקַאִישִין בִּירוּסוּ). בהיותו הישות המחרידה ביותר ביקום כולו, נחוש בירוס להילחם בלוחם האגדי הנודע בכינוי "הסופר סאיין אל" (Super Saiyan God - 超サイヤ人ゴッド, סוּפַּה סַאִייַה-גִ'ין גוֹדּוֹ), אליו התוודע בעקבות נבואה שהתגלתה לו.
הסדרה מספרת מחדש את אירועי הסרטים "דרגון בול זי: קרב האלים" ו"דרגון בול זי: תחייתו של 'F'", בטרם ממשיכה לקו עלילה מקורי הכולל מסע ליקומים מקבילים. בנוסף זה מספר גם על שובו של טראנקס העתידי להווה בגלל איום חדש בכדור הארץ העתידי שידוע כגוקו בלאק.

סאגת קרב האלים (פרקים 1 עד 14 בסדרה)

אל ההרס "לורד בירוס" מתעורר משנתו כדי לחפש אחר החלום שלו למצוא את הסופר סאיין אל. לורד בירוס מגיע לכדור הארץ ביום הולדתה של בורמה לחפש את הסופר סאיין אל, נלחם נגד גוקו ומאיים להשמיד את כדור הארץ. בנוסף על כך בירוס ווויס התאהבו בכדור הארץ מכיוון שטענו שיש שם את האוכל הכי טעים שטעמו, וזו גם אחת הסיבות לכך שבסוף הם גם לא השמידו את כדור הארץ.

סאגת תחייתו של פריזה (פרקים 15 עד 27 בסדרה)

פריזה קם לתחייה בעזרת כדורי הדרגון בול ומתכנן לנקום בגוקו ולהשמיד את כדור הארץ, בזמן שגוקו ווג'יטה באימונים אצל אל ההרס בירוס ועוזרו וויס. פריזה מתאמן בצורה אינטנסיבית במשך 4 חודשים ומגיע לכדור הארץ חזק מתמיד ועם צבא של 1000 חיילים כדי להשמיד את כדור הארץ, גוקו וחבריו. כשהם נוחתים על כדור הארץ וג'יטה וסון גוקו עוד לא מעורים בשהתרחש וממשיכים להתאמן בכוכב של בירוס. בשל כך גוהאן, פיקולו ושאר הלוחמים שהיו זמינים בהתראה קצרה מנסים לעכב את פריזה וביינתיים משמידים גם חצי מהצבא של פריזה. לאחר מכן גוקו ווג'יטה מגיעים לכדור הארץ עם שינוי צורה חדש בשם "סופר סאיין בלו" וגם פריזה מראה צורה חדשה שחזקה בהרבה יותר מהפעמים הקודמות שלו הנקראת "גולדן פריזה". לבסוף הם נלחמים ומשמידים את פריזה.

סאגת יקום 6 (פרקים 28 עד 41 בסדרה)

האח התאום של בירוס, שאמפה, מגיע ליקום 7 ביחד עם אחותו הגדולה של וויס, ואדוס, בעוד ששאמפה מתווכח עם בירוס לאיזה יקום יש אוכל יותר טעים, הוא מציע קרב בין לוחמיו ללוחמיו של בירוס. לכל קבוצה יש 5 לוחמים, הקרבות הם אחד על אחד כאשר אם אחד מנצח אז הוא נשאר. הטורניר יסתיים כאשר כל הלוחמים של אחת מהקבוצות ייפסלו. אם הקבוצה של שאמפה מנצחת, אז כדור הארץ עובר ליקום 6. ואם הקבוצה של בירוס מנצחת, אז היא מקבלת את שבעת כדורי הסופר דרגון בול שמאפשרים לבקש כל דבר (בשונה מכדורי הדרגון בול הרגילים שיש להם כוח מוגבל). המתחרים של יקום 7: גוקו, וג'יטה, פיקולו, מאג'ין בו, ומונאקה (שהסתבר כחלש).

סאגת מונאקה (פרקים 42 עד 46 בסדרה)

גוקו רוצה להלחם מול מונאקה מכיוון שהוא חושב שמונאקה חזק, ובירוס אמר את זה לגוקו כדי לעורר בו מוטיבציה, ובסופו של דבר בירוס מסתבך מזה. לאחר מכן גוקו נהיה חולה ובעקבות זה נהיה לו בעיה בהשתנות המהירה, לאחר מכן הוא מגיע למלך קאיו שאומר שזה מאחר שהשתמש בטורניר מול יקום 6 במהלך מתקפת קאיו כפול 20 שגרם לו את זה ולכן הוא צריך לנוח. לאחר מכן טראנקס וגוטן מגיעים לכוכב של חבר של מונקאה ששומר על המפתח למים העל אנושיים ועוזרים לו מול גריל וחבורתו שרוצים לקחת את זה ממנו. לבסוף נוצר מהמים העל אנושיים שיבוט של וג'יטה, שלאחר מכן הובס על ידי מונאקה.

סאגת טראנקס העתידי (פרקים 47 עד 76 בסדרה)

גוקו וחבריו מקבלים קריאת מצוקה מטראנקס העתידני, בגלל איום בשם בלאק שמחריב את כל כדור הארץ בקו הזמן של טראנקס. גוקו, בירוס ווויס מוצאים מישהו בעל אנרגיה דומה ביקום העשירי בשם זאמאס. גוקו, וג'יטה והשאר נוסעים לעתיד להלחם בבלאק שאיתו מגיע גם זאמאס ומגלה שבעתיד הוא לקח את הגוף של גוקו והרג אותו בגוף של זאמאס, ובנוסף ביקש מכדורי הסופר דרגון בול להיות בן אלמוות והשמיד אותם. לאחר מכן הוא מתאחד (בעזרת עגילי הפוטרה) עם בלאק. והם נלחמים נגד גוקו, וג'יטה וטראנקס, אבל מכיוון שבלאק התאחד עם זאמאס ובלאק אינו בן אלמוות (מה שגורם להם לא להיות אליי מוות), ואז טראנקס השמיד אותם. לאחר מכן זאמאס הופיע בשמים והשליך אנרגיה רעה לכל היקום, מה שלא הותיר לגוקו ברירה אלא לקרוא לזנו  סאמה מהעתיד (מי ששולט בכל 12 היקומים ואין חזק ממנו). שזנו ראה את מה שקרה והחליט להשמיד את כל העולם בעתיד, ואז כל מי שנשאר חיי בעתיד נכנס מהר למכונת הזמן וחזר להווה קצת לפני שזנו השמיד הכל. ואז הם הגיעו להווה ואמרו לכולם שהשמידו את זאמאס אבל היקום נחרב. לאחר מכן טראנקס ומאי (היחידים שנשארו מהעתיד), נפרדו ועברו לציר זמן אחר שלורד ההרס בירוס יצר שהרג את זאמס בהווה.

סאגת הישרדות היקום (פרקים 77 עד ו-131 בסדרה)

אחרי שהקשיב לעצתו של גוקו בסאגת יקום 6, מחליט לורד זנו, האל של כל היקומים לקיים טורניר מלכותי בין עשרת הלוחמים הטובים ביותר מכל יקום, היקומים שיפסידו בתחרות יושמדו. מיקום 7 נקראים להשתתף גוקו, וג'יטה, גוהאן, טיהנשינהן, מאסטר רושי, קרירין, 18, פיקולו, 17 ופריזה (שנקרא להחליף את בו שנרדם ומקבל מאורנאי בה בה לחזור לחיים ליום אחד). במהלך הטורניר יקום 9 מתמקד בלהעיף את גוקו מהזירה. כל לוחמי יקום 9 מתרכזים סביב גוקו, וגוקו מתחיל להתקשות כאשר "שלישית המוות" סוגרת על גוקו מקיטה נכנס לתוך למשולש. גוקו בעזרת מקיטה מביסים את כול לוחמי יקום 9 ויקום 9 נמחק. לאחר מכן אנדרואיד 18 כמעט יצאה מהזירה אבל קרירין הציל אותה. 18 וקרירין מוצאים מהזירה לוחם אחר לוחם בעזרת טכניקות שדורשות שיתוף פעולה אשר הם התאמנו עליהן. לבסוף פרוסט מיקום 6 גורם לקרירין להחליק ומפיל אותו, 18 מתעצבנת. לאחר מכן מאסטר רושי וטינשן האן העיפו את פריצ'ו מיקום 3 ופריזה העיף את מוריצ'ים מיקום 10. קאבה מיקום 6 גוקו, 17 ו-18 ניסו להילחם מול 5 לוחמים מיקום 11 ובעזרתן של קלאופילה וקייל מיקום 6, הם הצליחו להעיף 3 מהם ואילו 18 העיפה את טופר ואת קוקוטה, השניים האחרים. 17 נלחם מול לוחמות מיקום 2 עקב התפרצותו לשינוי הצורה, ובזכות שיחת ביטחון של 18, העיף 17 את ויקל וקאקונסה מיקום 2 וכך עורר את כעסה של ריבריאן. גוהאן נלחם בבוטאמו מיקום 6 והעיף אותו ובנוסף גוהאן ופיקולו נלחמו מול אובוני ורובאלט, שני הלוחמים הנותרים של יקום 10 (לאחר שג'ימז מיקום 2 העיף את ג'יקול מיקום 10), והעיפו את שניהם, וכך גרמו ליקום 10 להימחק. היט מיקום 6 התקשה להילחם מול דיספו מיקום 11 עקב מהירותו של דיספו, ולבסוף חשב על שיטה איך להביס את דיספו. יקום 11 הבין שהיט מתכנו מלכודת, ואומר לקונשי (לוחם מיקום 11) לעזור לדיספן. ולאחר שדיספו עמד לעוף מהזירה הוא ניצל על ידי קונשי והחוטים שלו, בעזרתו של סון גוקו (שהשתמש בסופר סאייה אל מאז קרב האלים) הביס היט את קונשי והעיף אותו מהזירה. דיספו מצליח לברוח. מאסטר רושי נלחם מול לוחמת מיקום 4 בשם קאווי והיא העיפה את עצמה מהזירה לאחר שניסתה לפתות אותו, בנוסף לכך הביס רושי את דרקורי מיקום 4 באמצעות המאפובה ואת גאנוס מיקום 4 באמצעות קאמאמא ברמת מקסימלית, דבר אשר הביא למותו של מאסטר רושי, אולם הצליח לקום לתחיה בזכות גוקו. גוהאן ופיקולו נלחמו מול דוקטור רוטה מיקום 6 אולם צלף מסתורי בשם פרום מיקום 2 הביס את רוטה. טינשן האן גילה שמי שירה הוא הרמילה מיקום 2 ובאמצעות מתקפת הפיצול שלו הוא הגיע אל הרמילה, אולם הוא הועף יחד איתו. לאחר מכן פרום ודוקטור רוטה נלחמו זה בזה והועפו על ידי וג'יטה. ג'ירן מיקום 11 מעיף מהזירה את מ'אגי קאיו מיקום 3/ פרוסט מיקום 6 תכנן תוכנית איך להביס את היקום 7 בתנאי שיסלחו לו על פשעיו, בתחילה פרוסט עמד להלחם מול מאסטר רושי, רושי ניסה לבצע מאפובה אך נכשל ולאחר מכן וג'יטה מתערב ונלחם בפרוסט יחד עם מאגטה מיקום 6, וג'יטה ניסה להעליב אותו ללא הצלחה (כי למאגאטה היו אטמי אוזניים), רושי ביצע מאפובה נוספת אולם פרוסט חסם אותה וביצע מאפובה הפוכה על וג'יטה שנכנס למלכודת שלו. רושי הצליח לשחרר את וג'טה ווג'יטה שבר את אטמי האוזניים של מאגאטה והעליב אותו והעיף אותו, בנוסף מאסטר רושי נאלץ להעיף את עצמו מהזירה ולאחר שפרש אכל שעועית קסם וחזר לחיים. גוהאן נלחם בקושי רב מול ג'ימז מיקום 2 עם שפריזה הגיע והביס את ג'ימז והעיף אותו מהזירה. לאחר מכן פרוסט מגיע ומתרשם מול פריזה ופריזה נלחם מול גוהאן. אולם זו הייתה העמדת פנים ולאחר שפריזה אמר לפרוסט "לא לסמוך על אף אחד" העיף פריזה את פרוסט מהזירה. פרוסט כעס מאוד על פריזה מאחר ששיקר לו ולאחר שפריזה קרא לפרוסט חובבן, פרוסט רצה להורגו אולם נמחק על ידי לורד זנו בטענה שאסור לתקוף מחוץ לזירה. בינתיים גוקו נלחם מול ריבריאן מיקום 2 באומץ ובקושי רב. לאחר מכן גוקו המשיך להילחם בריבריאן, אבל לפתע נקטע הקרב על ידי ג'ירן, הלוחם הכי חזק של יקום 11. גוקו נלחם נגד ג'ירן אך הבין שלא יוכל להביס אותו באמצעים רגילים ולכן יצר את הגנקי דאמה שניזונה מאנרגיה של לוחמי היקום השביעי. אך ג'ירן הדף את הגנקי דאמה והחזיר אותו אל גוקו. לאחר שכדור האנרגיה פגע בו גוקו נעלם. כולם חשבו שהוא מת. אך הוא חזר עם צורה חדשה: אולטרה אינסטינקט, צורה שגם האלים מתקשים להשיג אותה. אך לאחר קרב קצר גוקו מאבד את הצורה וג'ירן מביס אותו. לאחר מכן פריזה נותן לגוקו אנרגיה כדי שימשיך להילחם. באותו הזמן היט, הלוחם הכי חזק של יקום 6, נלחם נגד ג'ירן. בהתחלה נראה שג'ירן מנצח, אך היט נועל אותו במימד אחר כך שלא יוכל לזוז. לבסוף ג'ירן שובר את הנעילה ומדיח את היט מהתחרות. קאבה מיקום 6 נלחם מול מונה מיקום 4 ומובס, אולם ניצל על ידי וג'יטה שמזכיר לו את הבטחתו, אחרי קרב חוזר השתנה קאבה לסופר סאיין 2 והביס את מונה, אולם לאחר מכן קאבה נלחם בפריזה שמשתמשת ומובס. קוליפלה מאתגרת את סון גוקו ונלחמת בו וגם קייל מצטרפת אליה, לאחר מכן קוליפלה וקייל התמזגו ושינו צורה ללוחמת אחת בשם "קאפולה". ג'ירן, מתעורר מהמדיטציה למצבו הטבעי וצופה בקרב של קפולה נגד סון גוקו. לאחר שנלחם בקושי בקאפולה השתנה גוקו בשנית לצורת האולטרה אינסטקט והביס את קאפולה. האנדרואידים 17 ו-18 נלחמים מול רוזי וריבריאן ומפילים אותם מהזירה. שני הלוחמים האחרונים של יקום 6, סאנל ופירינה, הובסו על ידי גוהאן ופיקולו ובנוסף הביסו גוקו, אנדרואיד 17 ואנדרואיד 18 את שלושת הלוחמים האחרונים של יקום 2 וכך יקום 2 ויקום 6 נמחקו. גאמיסאראס, הלוחם הבלתי נראה של יקום 4, הפיל את קאטוספלה מיקום 3, ונלחם מול הלוחמים של יקום 7, גוהאן יצר עננים באמצעות מתקפותיו ופיקולו מצליחים לראות את הלוחם הבלתי נראה ולהפילו מהזירה ובנוסף הצליח פיקולו להפיל את שאנטזה אחרי שיצר אשליות של לוחמים שנחמקו. אולם פיקולו הופל על ידי דאמון, לוחם פצפון דמוי חרק מיקום 4, אנדרואיד 17 הבין כי הלוחם הוא חרק שאינו בלתי נראה ובעזרתו של גוקו הפיל אנדרואיד 17 את דאמון מהזירה ויקום 4 נמחק. לוחמי יקום 3, בהנהגת ד"ר פפרוני, תוקפים את לוחמי יקום 7. אנדרואיד 18 העיפה את ויאריה מיקום 3, וגוהאן עמד להעיף את שלושת הרובוטים, אולם פפרוני צחק וציווה על שלושת הרובוטים להתאחד ללוחם אחד גדול, בעזרתם של גוקו ווג'יטה הצליח גוהאן להביס את פפרוני הלוחם הענק אולם פפרוני התאחד עם הלוחם והפך ללוחם גדול ועוצמתי יותר בשם אנילאזה, גוקו וחבריו ניסו להביסו ללא הצלחה ואנדרואיד 17 כמעט עף מהזירה, למרבה המזל ניצל על ידי אנדרואיד 18 שנפלה במקומו. גוקו, וג'יטה, גוהאן, פריזה ואנדדרואיד 17 השתמשו בכוחות העוצמתיים שלהם כדי להביס את אנילאזה ובזכות אנדרואיד 17, שגילה את נקודת החולשה של אנילאזה, הם הצליחו להביס את אנילאזה והפילו אותו מהזירה ובעקבות זאת יקום 3 נמחק. לאחר מכן החל קרב בין יקום 11 לבין היקום השביעי. הקרב התחיל בכך שגוקו העלה את כוחו והשתווה לכוחו של גירן (כאשר גירן לא התאמץ) אך וג'יטה התערב נלחם בגירן והפסיד. אחרי המשך הקרב דיספו וגוהאן יצאו מהזירה כאשר פריזה העיף את שניהם במכוון. טופו הפך לאל הרס, ווג'יטה וטופו נלחמים ואחרי קרב קשה מאוד וג'יטה מצליח להוציא את טופו עם מתקפה שעולה מעל הציפיות. בזירה כרגע נשארו ג'ירן, גוקו, וג'יטה ואנדרואיד 17. הלוחמים הנשארים מיקום 7 מנסים להלחם בג'ירן ללא הצלחה. אנדרואיד 17 מקריב את עצמו כדי להגן על גוקו ווג'יטה וכנראה מת. ג'ירן מעיף את וג'יטה מהזירה לאחר קרב בין השניים, ג'ירן כמעט מצליח להעיף את גוקו אך האולטרה אינסטינקט מתעורר שוב אצל גוקו. גוקו וג'ירן נלחמים וג'ירן כמעט מביס את גוקו, גוקו מצליח לשלוט באולטרה אינסטינקט בסופו של דבר ומביס את ג'ירן אך הכוח משפיע עליו והוא מאבד את כולו. ג'ירן כמעט מעיף את גוקו מהזירה אך פריזה מציל אותו, לאחר מכן מתברר שאנדרואיד 17 בחיים ועדיין על הזירה. לאחר קרב נגד ג'ירן גוקו ופריזה העיפו את ג'ירן מהזירה ביחד עם עצמם, ומכיוון שאנדרואיד 17 נשאר אחרון על הזירה יקום 11 נמחק. אנדרואיד 17 ביקש מהסופר דרגון בול שכל היקומים שנמחקו יחזרו לחיים ואכן היקומים חזרו לחיים.

הפקה

הקדימון של הסדרה עלה לאוויר ב-14 ביוני 2015, לאחר פרק 157 של קורי ועיצוב קונספט דמויות" של סדרת האנימה החדשה בבימויו של קימיטושי צ'יוקה. אחד ממפיקי הסדרה, אטסושי קידו, עבד בעבר לפרק זמן קצר על דרגון בול Z במהלך סאגת פריזה, בעוד מפיק אחר של הסדרה, אוסאמו נוזאקי, אמר שהיה מעריץ של הסדרה עוד בילדותו. המדבבת היפנית, מאסאקו נוזאווה, שדיבבה בסדרות הקודמות בזיכיון את הדמויות של גוקו, גוהאן וגוטן - ממשיכה לדובב אותן גם בסדרה זו, בנוסף למדבבים מקוריים רבים אחרים. עם זאת, עקב סיבות רפואיות - תפקידו של ג'וג'י יאנאמי כמלך קאיו הועבר לנאוקי טאטסוקה החל מפרק 12 ללא מגבלת זמן. קואיצ'י יאמאדרה ומאסאקזו מוריטה חזרו לשחק את בירוס ואת וויס, בהתאמה. ב-19 בינואר 2018, נחשף כי האנימה קיטארו תשודר במקום דרגון בול סופר החל מ-1 באפריל 2018 ולכן דרגון בול סופר תסתיים ב-25 במרץ 2018.
הקדימון של הסדרה עלה לאוויר ב-14 ביוני 2015, לאחר פרק 157 של דרגון בול קאי. ביום למחרת, התמונה הפרסומית הראשית ל"דרגון בול סופר" נוספה לאתר הרשמי של הזיכיון וחשפה שתי דמויות חדשות, שמאוחר יותר פורסמו גם שמותיהן: שאמפה (シャンパ) וואדוס (ヴァドス), בהתאמה. קדימון מורחב בן 32 שניות הכולל את הדמויות החדשות הועלה לאתר הסדרה הרשמי ב-26 ביוני.
הסדרה תדובב לאנגלית ותשודר לראשונה בשפה זו בערוץ Toonami בדרום מזרח אסיה ובהודו בשנת 2016. הסדרה משודרת בערוץ ניקלודיאון בדיבוב לעברית החל מ-1 בספטמבר.

מוזיקה

נוריהיטו סומיטומו, המלחין של הסרטים "קרב האלים" ו"תחייתו של פריזה", ממשיך את עבודתו כמלחין גם בסדרה דרגון בול סופר. פסקול מקורי לאנימה יצא לאור בפורמט CD על ידי ניפון קולומביה ב-24 בפברואר 2016.
שיר הפתיח לסדרה הוא "צ'וזטסו דינמיק!" ‏(超絶☆ダイナミック！, בעברית: "דינמיקה מצוינת!") בביצועו של קאזויה יושיאי מלהקת The Yellow Monkey. מילות השיר נכתבו על ידי יוקינוג'ו מורי שכתב בעבר גם מספר שירים לסדרה דרגון בול. שיר הסיום הראשון, החל מפרק 1 ועד פרק 12, הוא "Hello Hello Hello" ‏ (‎ハローハローハロー הַארוֹ הַארוֹ הַארוֹ, בעברית: "שלום שלום שלום") בביצוע להקת הרוק היפנית Good Morning America. שיר הסיום השני החל מפרק 13 ועד פרק 25 הוא "Starring Star" ‏(スターリングスター סוּטַארִינְגוּ סוּטַה, בעברית: "כוכב מככב") בביצוע להקת Key Talk. שיר הסיום השלישי החל מפרק 26 הוא "אוּסוּבֵּנִי" (紅, בעברית: "ורוד בהיר"), שנמשך עד פרק 36. מפרק 37, שיר הסיום הוא Forever Dreaming של להקת Czecho No Republic.

ביקורת

רבים ביקרו את הסדרה על כך שבפרקים הראשונים שלה הוצגה אנימציה באיכות ירודה וכן "עלילות ממוחזרות". בגלל ביקורות אלו, טואי אנימיישן החליטה להעלות את הרמה של האנימציה בפרקים מאוחרים יותר. הסדרה קיבלה ביקורות יותר טובות, מספר הצופים גדל והייתה לסדרה ה-6 הנצפית ביותר ביפן.
נוסף על כך, הסדרה קיבלה תגובות מעורבות על קצב העלילה ורבים ביקרו את הסדרה על היותה בעלת קטעי אקשן דלים לעומת Z ו GT.

דרגון בול סופר בישראל

לאחר פורטוגל, ישראל הייתה המדינה השנייה בעולם שחברת הפקה ממנה רכשה את זכויות הדיבוב של דרגון בול סופר. הסדרה דובבה לעברית ושודרה לראשונה ב-1 בספטמבר 2016 בערוץ ניקלודיאון אשר קנה את זכויות הסדרה, למרות השנים הרבות שעברו מאז השידור של הסדרות הקודמות והמעבר לערוץ ניקלודיאון, צוות הדיבוב המקורי רובו ככולו נשמר. את שיר הפתיחה הראשון מבצע עמי מנדלמן, את שיר הסיום הראשון מבצע גילן שחף, את השני, השלישי, הרביעי, השישי, השביעי, התשיעי ואת שיר הפתיחה השני מבצע דדי זהר ,את החמישי מבצעת עדי בר לב, ואת השמיני מבצעות טליה ברקאי ומיה קדוש.
תסריטי הסדרה מתורגמים על ידי האתר "דרגון בול ישראל"